[{"text_idx": "#000001", "text": "Solena inau\u0306guro de la Internacia Esperanto-Muzeo en Vieno la 1-an de au\u0306gusto 1929."}, {"text_idx": "#000002", "text": "Por soleni la 90-jarig\u0302on de la unika muzeo en Vieno oni arang\u0302is simpozion pri planlingvoj kaj lingvoplanado. C\u0302iuj prelegoj estis en la angla, sed dum la pau\u0306zoj kaj ankau\u0306 dum la diskutoj post la prelegoj ankau\u0306 Esperanto estis uzata."}, {"text_idx": "#000003", "text": "La Esperanto-muzeo de la Au\u0306stria Nacia Biblioteko festis sian 90-jaran jubileon per internacia simpozio pri planlingvoj kaj lingvoplanado."}, {"text_idx": "#000004", "text": "En 1929 okazis la solena inau\u0306guro de la Internacia Esperanto-Muzeo en Vieno. Ekde tiam oni c\u0302iujare informas kaj surprizas milojn da vizitantoj el la tuta mondo per la fascino de Esperanto. Dum la pasintaj kvin jaroj la Esperanto-muzeo bonvenigis pli ol \u202885 000 gastojn."}, {"text_idx": "#000005", "text": "Kiam la Esperanto-muzeo estis oficiale inau\u0306gurita, la 1-an de au\u0306gusto 1929 en la pompa salono de la Nacia Biblioteko, g\u0302i estis unu el la unuaj lingvo-muzeoj en la mondo. G\u0302ia establo estis kaj sekvo de pligrandig\u0302anta intereso pri Esperanto post la unua mondmilito kaj rezulto de kreskanta bezono de centra internacia Esperanto-biblioteko por la multnombraj publikaj\u0302oj kiuj aperis ekde 1887."}, {"text_idx": "#000006", "text": "Du personoj estis aparte gravaj por la fondo: Felikso Zamenhof (1868\u20131933), kiu havis la ideon por tia biblioteko, kaj Hugo Steiner (1878\u20131969), kiu tuj transprenis la impulson kaj fondis la Esperanto-muzeon en Vieno."}, {"text_idx": "#000007", "text": "Por festi la 90-an naskig\u0302jaron la Au\u0306stria Nacia Biblioteko kun subteno de Esperantic Studies Foundation (ESF) invitis la 24-an kaj 25-an de oktobro 2019 en Palais Mollard al internacia scienca simpozio pri la temo \u201cPlanlingvoj kaj lingvo-planado\u201d."}, {"text_idx": "#000008", "text": "La jubileo de la Esperanto-muzeo donis bonvenan okazon por retrorigardo al g\u0302ia facetoric\u0302a historio, por superrigardo pri g\u0302iaj nuntempaj projektoj kaj precipe por diversaj prezentadoj en la vastaj esplorkampoj de lingvo-muzeoj, planlingvoj kaj lingvo-planado."}, {"text_idx": "#000009", "text": "Kadre de ok temgrupoj dek ses fakuloj prezentis siajn esplorojn kaj publikaj\u0302ojn, kiuj ankau\u0306 spegulas la havaj\u0302on de la Esperanto-muzeo. Kaj la programo kaj la resumoj de la simpozio rete legeblas."}, {"text_idx": "#000010", "text": "La unua tago, dum kiu prelegis interalie Sabine Fiedler, Klaus Schubert kaj Michael Gordin, estis dedic\u0302ita al la temoj \u201clingvo-muzeoj\u201d, \u201cplanlingvoj\u201d, \u201clingvo-planado\u201d kaj \u201clingvo-planado kaj planlingvoj \u2013 biografioj\u201d."}, {"text_idx": "#000011", "text": "La duan tagon sekvis la temaroj \u201cEsperanto \u2013 originoj\u201d, \u201cEsperanto \u2013 biografioj\u201d, \u201cEsperanto \u2013 esplorprojektoj\u201d kaj \u201cEsperanto en la 21-a jarcento \u2013 lingvo kaj tutmondig\u0302o\u201d, dum kiuj interalie Humphrey Tonkin, Federico Gobbo kaj Sea\u0301n O\u0301 Riain donis prezentadojn."}, {"text_idx": "#000012", "text": "La simpozion, kiu estis ege internacia, partoprenis c\u0302irkau\u0306 50 personoj el pli ol 15 landoj. Kvankam c\u0302iuj prelegoj estis en la angla, dum la pau\u0306zoj kaj ankau\u0306 dum la diskutoj post la prelegoj aliaj lingvoj, precipe Esperanto, estis uzataj."}, {"text_idx": "#000013", "text": "La reagoj al la simpozio estis ege pozitivaj. Multaj personoj demandis, c\u0302u la prelegoj estos publikigitaj kaj kiam la venonta simpozio okazos en la Esperantomuzeo en Vieno."}, {"text_idx": "#000016", "text": "Kia honto por Esperanto, se chiuj prelegoj estis nur en la angla"}, {"text_idx": "#000017", "text": "Pli bone multaj parolantoj de la angla c\u0302eestas ol manpleno de debilaj esperantistoj, c\u0302u ne?"}, {"text_idx": "#000019", "text": "Mi konsentas kun vi! Kial ne prelegi en Esperanto? Kial ne uzi la lingvon por montri, ke g\u0302i vere estas vivanta? Mi ege bedau\u0306ras, ke oni bezonas uzi la anglan en la jubileo de la ESPERANTO-Muzeo! Malg\u0302ojiga novaj\u0302o!"}, {"text_idx": "#000020", "text": "C\u0302u vi vere legis la artikolon?\nNe temis pri kutima okazaj\u0302o organizita de loka esperanta klubeto pri la genieco de esperanto.\nTemis pri Internacia simpozio organizita de la Nacia biblioteko de Au\u0306strio pri planlingvoj.\nAlidirite: eksteresperanta okazaj\u0302o organizita de eksteresperanta s\u0302tata organizaj\u0302o pri temo en kiu esperanto estas parto, granda parto sed nur parto.\nC\u0302u vi vere pensas, ke ISF estus devinta trudi la uzon de esperanto kompense al sia subteno? Tio estus stulta agmaniero, kies rezulto estus nur misfamigi la esperantistaron.\nKaj oni ne \"bezonis\" uzi la anglan, oni decidis tau\u0306ge uzi la anglan por alparoli la eksteresperantan mondon."}, {"text_idx": "#000022", "text": "La eksteresperanta mondo en Austra Esperanto \u2013 biblioteko certe estas germanlingva."}, {"text_idx": "#000024", "text": "Mian plendon al Esperanto muzeo ankorau ne respondis \"s-ano \" Tuider."}, {"text_idx": "#000028", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}]